ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
జి 20 ఆర్థిక, ఆరొగ్య మంత్రుల సమావేశంలో ప్రసంగించిన కేంద్ర ఆరోగ్య కుటుంబ సంక్షేమ శాఖ మంత్రి డాక్టర్ హర్షవర్ధన్
మహమ్మారిని ఎదుర్కొనేందుకు మెరుగైన సంసిద్ధతకు సమర్థవంతమైన ఆరోగ్య వ్యవస్థలను రూపొందించడంపై దృష్టి పెట్టాలి ”: డాక్టర్ హర్ష్ వర్ధన్
కేంద్ర ఆరోగ్య,కుటుంబ సంక్షేమశాఖ మంత్రి డాక్టర్ హర్షవర్ధన్ జి-20 ఆర్ధిక, ఆరోగ్య మంత్రుల సంయుక్త సమావేశానికి వీడియో కాన్ఫరె్సు ద్వారా ఈరొజు హాజరయ్యారు. సౌదీ అరేబియా జి20 అధ్యక్ష హోదాలో ఈ సెషన్కు ఆతిథ్యం ఇచ్చింది.
ప్రజారొగ్యంపై పెట్టే ఖర్చు వల్ల ప్రయోజనాన్ని డాక్టర్ హర్షవర్దన్ ప్రస్తుతించారు. ఇండియాలో ప్రధానమంత్రి శ్రీ నరేంద్ర మోదీ నాయకత్వంలో ఈ దిశగా ఇప్పటికే చర్యలు చేపట్టినట్టు ఆయన చెప్పారు.
కేంద్ర మంత్రి డాక్టర్ హర్షవర్ధన్ సంక్షిప్త ప్రసంగ పాఠం తెలుగు అనువాదం కిందివిధంగా ఉంది.
అధ్యక్ష, గౌరవ మంత్రులారా,
ప్రస్తు మహమ్మారి, దీనిద్వారా నెలకొన్న అంతర్జాతీయ సంక్షోభం జాతీయంగా, అంతర్జాతీయంగా మున్నెన్నడూ లేనంతగా సంఘటితంగా ఉండవలసిన అవసరాన్ని సూచిస్తున్నది.
వైరస్ కేసులు సంఖ్య అంతర్జాతీయంగా తగ్గాలంటే, అంతర్జాతీయంగా, వివిధ రంగాలలో సహకారం అవసరం. అలాగే ప్రపంచవ్యాప్తంగా ఆరోగ్య వ్యవస్థ సంక్లిష్టమైన కొవిడ్ కేసులను ఎదుర్కొనే విధంగా తగిన సమర్ధతను పెంచుకోవాలి. ఆ రకంగా పేదలు, వయోధికుల ప్రాణాలు కాపాడుకొవాలి.
వైరస్ల మహమ్మారిని ఎదుర్కొనేందుకు మెరుగైన సన్నద్ధత , సమర్ద ఆరొగ్య వ్యవస్థలపై దృష్టిపెట్టాలి. ఇతర కార్యాచరణ ప్రణాళికలు, కోవిడ్ను ఎదుర్కొనేందుకు చేపట్టేచర్యలు అయితే , అభివృద్ధి చెందిన సమగ్ర ఆరోగ్య వ్యవస్థ వైరస్ మహమ్మారిని అడ్డుకట్టవేసేందుకు ఎంతగానో దోహదపడగలదు.కోవిడ్ 19 పరీక్షలు, చికిత్స,వాక్సిన్ అనేవి అందరికీ అందుబాటులో ఉండే విధంగా ఉండాలి కాని , డబ్బు చెల్లించగల స్థోమతను బట్టి వీటి అందుబాటు ఉండరాదు.
నాణ్యమైన, పొదుపుతో కూడిన తయారీ రంగ చరిత్ర కలిగిన భారతదేశం, తన మేక్ ఇన్ ఇండియా, మేక్ ఫర్ ద వరల్డ్
కృషికి, పరిశొధన అభివృద్ధి, పంపిణీ వ్యవస్థనిర్వహణకు డిజిటల్ సామర్ధ్యాలకు మద్దతు ఇవ్వనుంది.
మనమందరం ప్రస్తుత కార్యక్రమాలైన యాక్సెస్ టు కోవిడ్ 19 టూల్స్ యాక్సిలరేటర్  ప్రయోజనాలను అందిపుచ్చుకోవాలి.అలాగే అంతర్జాతీయంగా పరీక్షలు, చికిత్స, వాక్సిన్ అందరికీ అందుబాటులో ఉండే విధంగా చర్యలు తీసుకోవడంతోపాటు ఆరోగ్యవ్యవస్థలను బలోపేతం చేసుకొవాలి.
గతంలో 2003లొ వచ్చిన సార్స్, 2014-15 సంవత్సరంలో వచ్చిన ఎబొలా, వంటి వాటి అనుభవాలను దృష్టిలొ ఉంచుకుని మరింత మందికి వ్యాధిసోకకుండా, మరణాలను తగ్గించేందుకు అంతర్జాతీయంగా సంఘటితంగా వ్యవహరించడం తప్పనిసరి. అలాగే నాయకత్వాల ఉదాహరణలను, సమకారాన్ని ఒక ఉదాహరణగా తీసుకోవాలి. బాహాట సమాచారం, పారదర్శకత వంటివి అంతర్జాతీయంగా వ్యాధిని తగ్గించే కృషికి దోహదపడతాయి.
భారతదేశం సార్వత్రిక ఆరోగ్య సంరక్షణ కవరేజ్కి కట్టుబడి ఉంది. ప్రస్తుత సంక్లిస్టసమయంలో,ఇండియా ప్రపంచ దేశౄల ఉమ్మడి లక్ష్యమైన ప్రజల ప్రాణాలు కాపాడడం, ఆరోగ్య సంరక్షణ, అంతర్జాతీయంగా ఆర్ధిక వ్యవస్థను వీలైనంత త్వరగా గాడినపెట్టడానికి
కట్టుబడి ఉంది.
ప్రజారోగ్యంలో నాయకత్వానికి అలాగే భవిష్యత్ పై బలమైన ప్రభావం చూపడానికి కోవిడ్ అనంతర కాలానికి సిద్ధం కావడానికి ఇది నిర్ణయాత్మక చర్య తీసుకోవలసిన సమయం ..
ప్రజారోగ్య నాయకులు సరిహద్దులను మించి ముందుకు చూడవలసి ఉంది. వైరస్పై పోరాటంలో మనం అంతర్జాతీయ అనుభవాలను పరిగణనలోకి తీసుకోవాలి.దీనికి సరిహద్దులతో సంబంధం లేదు. ప్రస్తుత, భవిష్యత్ పేషెంట్ల ప్రాణాలు కాపాడేందుకు చర్యలు తీసుకోవలసి ఉంది.
నౌకారవాణా మంత్రిత్వ శాఖ
కొచ్చిన్ పోర్టులో నిర్వహించిన 'స్వచ్ఛత పఖ్వాడా' కార్యక్రమం ముగింపు
కొచ్చిన్ పోర్టులో 16/09/2021వ తేదీ నుండి 30/09/2021 వరకు నిర్వహించిన స్వచ్ఛతా పఖ్వాడా కార్యక్రమం ముగిసింది. ఈ కార్యక్రమంలో వివిధ కార్యక్రమాలను నిర్వహించారు. ఉద్యోగులు తమ పని ప్రాంతంలోను, కార్యాలయ ప్రాంగణంలోను, పడవలు/టగ్లు మరియు పోర్ట్ ప్రాంతంలో శ్రమదాన కార్యక్రమాన్ని నిర్వహించారు. స్వచ్ఛత పఖ్వాడా కార్యక్రమంల సందర్భంగా పోర్ట్ ప్రాంతం మరియు విల్లింగ్డన్ ద్వీపంలో గల రెండు మునిసిపల్ కార్పొరేషన్ వార్డులలో సాధారణ పరిశుభ్రత కార్యక్రమాల్ని చేపట్టే ఉద్యోగులకు పరిశుభ్రత కిట్లను పంపిణీ చేశారు. కొచ్చిన్ పోర్ట్ ట్రస్ట్ చైర్పర్సన్ డాక్టర్ ఎం. బీనా దీనిని ప్రారంభించారు.
కొచ్చిన్ పోర్ట్ ట్రస్ట్ యొక్క అన్ని విభాగాల ఎంపికైన ఉద్యోగులకు వారి ఇంటి వద్ద కూరగాయల తోటలను అభివృద్ధి చేయడం కోసం కూరగాయల విత్తనాల ప్యాకెట్లను పంపిణీ చేశారు. గ్రీన్ ఎనర్జీ వినియోగానికి తగిన ప్రాచుర్యం చేకూర్చే చొరవలో భాగంగా
కొచ్చిన్ పోర్ట్ ట్రస్ట్ ద్వారా ఎంబార్కేషన్ జెట్టీ  వద్ద ఏర్పాటు చేసిన పలు సోలార్ విద్యుత్ దీపాలను చైర్పర్సన్ ఈ సందర్భంగా ప్రారంభించారు. స్వచ్ఛత సందేశాన్ని వ్యాప్తి చేయడానికి 28/09/2021వ తేదీన సైకిల్ ర్యాలీ చేపట్టారు. కొచ్చిన్ పోర్ట్ ట్రస్ట్ క్రీడాకారులు మరియు కొచ్చిన్ పోర్ట్ ట్రస్ట్ యొక్క సీఐఎస్ఎఫ్ సిబ్బంది ఇందులో పాల్గొన్నారు. పరిశుభ్రమైన పర్యావరణ ప్రాముఖ్యత మరియు మెరైన్ డిపార్ట్మెంట్ ద్వారా నీటి వనరులను శుభ్రంగా ఉంచడం యొక్క ప్రాముఖ్యతపై అవగాహన కల్పించందుకు కొచ్చిన్ పోర్ట్ ట్రస్ట్ ఉద్యోగులకు పలు తరగతులు నిర్వహించబడ్డాయి. ఈ సందర్భఃగా పరిశుభ్రత యొక్క ప్రాముఖ్యతను తెలియజేసేలా బ్యానర్లు, స్టిక్కర్లను రో-రో వెస్సల్స్ , పడవలు మరియు పోర్ట్ ప్రాంతంలోని ముఖ్యమైన ప్రదేశాలలో ఏర్పాటు చేశారు. పఖ్వాడా కాలంలో కేంద్రీయ విద్యాలయం విద్యార్థులకు ‘స్వచ్ఛత’ థీమ్పై షార్ట్ ఫిల్మ్ పోటీ మరియు పోస్టర్ డిజైనింగ్ పోటీలు నిర్వహించబడ్డాయి. పఖ్వాడా కాలంలో ఎర్నాకుళంలోని వార్ఫ్ కార్యాలయంలో గల వార్ఫ్ సూపరింటెండెంట్ కార్యాలయం వద్ద దివ్యాంగ్ యాక్సెస్ సౌకర్యం నిర్మించబడింది. కొచ్చిన్ పోర్ట్ ట్రస్ట్ యొక్క ప్రతి విభాగంలో ఉత్తమంగా నిర్వహించబడుతున్న కార్యాలయాలు పఖ్వాడా కాలంలో గుర్తించబడ్డాయి మరియు వాటికి తగిన విధంగా అవార్డులను ప్రదానం చేయడమైంది. విల్లింగ్డన్ ద్వీపంలోని వివిధ ప్రదేశాల నుండి పదిహేను ట్రక్ లోడ్ల మేర వ్యర్థాలు/ చెత్తను తొలగించి, నిర్దేశించిన ప్రదేశంలో డంప్ చేశారు. కోవిడ్ మహమ్మారి పరిస్థితి నేపథ్యంలో సామాజిక దూరం మరియు ఇతర భద్రతా చర్యలకు అనుగుణంగా ఆయా కార్యక్రమాలను నిర్వహించారు.
ఆర్థిక మంత్రిత్వ శాఖ
ఇంటిగ్రేటెడ్ ఇ ఫైలింగ్, సెంట్రలైజ్డ్ ప్రాసెసింగ్ సెంటర్ 2.0 ప్రాజెక్టు వ్యయ ప్రతిపాదనలకు కేబినెట్ ఆమోదం
ప్రధానమంత్రి శ్రీ నరేంద్ర మోదీ నాయకత్వంలో సమావేశమైన కేంద్ర కేబినెట్ ఆదాయపు పన్ను శాఖ ప్రతిపాదించిన మేరకు ఇంటిగ్రేటెడ్ ఇ ఫైలింగ్, సెంట్రలైజ్డ్ ప్రాసెసింగ్ సెంటర్ 2.0 ప్రాజెక్టుపై రూ.4241.97 కోట్ల వ్యయం మంజూరుకు ఆమోదం తెలిపింది.
2018-19 ఆర్థిక సంవత్సరం వరకు అమలులో ఉన్న సిపిసి-ఐటిఆర్ 1.0 ప్రాజెక్టు కన్సాలిడేటెడ్ వ్యయం రూ.1482.44 కోట్ల మంజూరుకు కూడా ఆమోదముద్ర వేసింది.
ఈ ప్రాజెక్టు స్థూల లక్ష్యాలు...
ఎ. పన్ను చెల్లింపుదారులకు సత్వరం, సరైన ఫలితం
బి. తొలిసారి సరైన దిశగా ప్రయత్నం
సి. అన్ని దశల్లోనూ యూజర్ కు కొత్త అనుభవం
డి.. నిరంతర విద్యా కార్యక్రమాల ద్వారా పన్ను చెల్లింపుదారుల్లో మెరుగైన చైతన్యం
ఇ. స్వచ్ఛంద పన్ను చెల్లింపులకు ప్రోత్సాహం
ఎఫ్. డిమాండుకు దీటుగా నిర్వహణ
దీని ద్వారా పన్ను చెల్లింపుదారులు, ఐటి శాఖలకు ఎంతో ప్రయోజనం ఉంటుంది. ఐటిఆర్ ల ప్రీఫైలింగ్, అనుమతి విధానాలు మెరుగుపడి తప్పొప్పులు లేని నిర్ణయాలు తీసుకునే వీలు కలుగుతుంది. రిఫండ్/ ప్రాసెసింగ్ సమయం కూడా గణనీయంగా తగ్గుతుంది. పన్ను చెల్లింపుదారుల డిమాండ్లు సత్వరం పరిష్కరించగలుగుతారు. పన్ను చెల్లింపుదారుల సహాయానికి, డిజిటల్ మీడియా ద్వారా వారికి మరింత చేరువ అయ్యేందుకు ఇంటిగ్రేటెడ్ కాంటాక్ట్ సెంటర్లు నిర్వహించే కార్యక్రమాలు, యజమానులు/ భాగస్వాముల అక్రెడిటేషన్ కార్యక్రమం వంటివి ఐటి శాఖ కార్యకలాపాల్లో గణనీయమైన మార్పును తీసుకువస్తాయి.
ఈ నిర్ణయం దేశవ్యాప్తంగా అన్ని పన్ను శ్రేణుల్లోని చెల్లింపుదారులు దాఖలు చేసే రిటర్న్ లు సమాంతరంగా ఒకే విధంగా, తప్పొప్పులకు తావు లేకుండా, నిబంధనలకు అనుగుణంగా ప్రాసెసింగ్ చేసేందుకు దోహదపడుతుంది. హోదాతో సంబంధం లేకుండా ప్రతీ ఒక్క పన్ను చెల్లింపుదారుని విషయంలోను నిష్పాక్షికతకు భరోసా లభిస్తుంది.
తరచుగా ఆదాయపు పన్ను శాఖ కార్యాలయాల చుట్టూ తిరగాల్సిన పని తప్పుతుంది. అంతర్జాతీయ అత్యుత్తమ విధానాలు, ప్రమాణాలకు  దీటుగా రిటర్నుల సత్వర ప్రాసెసింగ్, పన్ను చెల్లింపుదారుల బ్యాంకు ఖాతాల్లోనే రిఫండ్ లు జమ చేయడం వంటివి చేయగలుగుతారు. ఎప్పటికప్పుడు రిటర్నుల పరిస్థితి ఏమిటి అన్న సమాచారం మొబైల్ యాప్, ఇ మెయిల్, ఎస్ఎంఎస్ల రూపంలోను, ఆదాయపు పన్ను శాఖ వెబ్ సైట్ ద్వారాను పన్ను చెల్లింపుదారులకు అందించే వీలు కలిగి పారదర్శకత, బాధ్యతాయుత ధోరణి పెరుగుతాయి.
టెక్నాలజీ ద్వారా కార్యకలాపాల్లో పరివర్తన తీసుకురావాలన్న ఆదాయపు పన్ను శాఖ లక్ష్యం కొనసాగించే దిశగా భరోసా కల్పించగలుగుతారు. ఆధునిక విధానాల ద్వారా పన్ను చెల్లింపుదారుల సేవలు మెరుగుపరిచి, స్వచ్ఛంద పన్ను చెల్లింపు ధోరణులను ప్రోత్సహించేందుకు, అంతర్గతంగా ఆదాయపు పన్ను శాఖలో ప్రతీ స్థాయిలోనూ ఆటోమేషన్ అమలుపరిచేందుకు ఇ-ఫైలింగ్, సిపిసి ప్రాజెక్టులు దోహదకారి అవుతాయి.(Visitor Counter : 110
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
పెన్షనర్లకు అండగా కేంద్రం: కేంద్ర సహాయ మంత్రి డాక్టర్ జితేంద్ర సింగ్
పెన్షనర్లకు ' కోవిడ్ సమయంలో ఆత్మవిశ్వాసం మరియు ధ్యానం ' సదస్సులో పాల్గొన్న మంత్రి
ప్రధానమంత్రి శ్రీ నరేంద్రమోడీ నాయకత్వంలో కేంద్ర ప్రభుత్వం పెన్షనర్లు ఆత్మవిశ్వాసంతో ఎలాంటి సమస్యలను ఎదుర్కోకుండా జీవించడానికి చర్యలను తీసుకొంటున్నదని కేంద్ర ఈశాన్య ప్రాంతాల అభివృధి, ప్రధానమంత్రి కార్యాలయ పెన్షన్లు, ప్రజల సమస్యల శాఖ సహాయ  మంత్రి డాక్టర్ జితేంద్ర సింగ్ అన్నారు. ప్రధానమంత్రి ఆదేశాల మేరకు పెన్షనర్లు సమస్యలు లేకుండా జీవించడానికి పెన్షన్లు, పెన్షనర్ల సంక్షేమ శాఖ కృషి చేస్తున్నదని ఆయన చెప్పారు. పెన్షనర్లు 'ఆత్మనిర్భర్' జీవితాన్ని గడపడానికి డిజిటల్ లైఫ్ సర్టిఫికెట్ విధానాన్ని ప్రవేశపెట్టామని, దీనిని పెన్షన్ కోసం పెన్షనర్లు తమ గృహాల నుంచి అందించవచ్చునని ఆయన వివరించారు. కోవిడ్-19 మహమ్మారి వల్ల పెన్షనర్లు ఈ సర్టిఫికెట్ విషయంలో సమస్యలను ఎదుర్కోవలసి వచ్చిందని మంత్రి తెలిపారు. లైఫ్ సర్టిఫికెట్ ను సమర్పించడానికి గడువును నవంబర్ 31వ తేదీ నుంచి డిసెంబర్ 31వ తేదీ వరకు పొడిగించామని మంత్రి వివరించారు. 'కోవిడ్-19 సమయంలో ఆలోచనా శక్తి, ధ్యానంల శక్తి' అనే అంశంపై బ్రహ్మకుమారి సంస్థ సిస్టర్ శివాని ఆధ్వర్యంలో పెన్షనర్ల కోసం ఈ రోజు నిర్వహించిన కార్యక్రమంలో మంత్రి పాల్గొన్నారు. సీనియర్ పౌరులుగా గుర్తింపు పొందిన పెన్షనర్లు కోవిడ్ బారిన పడే ప్రమాదం ఎక్కువగా ఉందని మంత్రి అన్నారు. దీనిని గుర్తించిన కేంద్రం వీరికి అండగా నిలవాలని నిర్ణయించి ఈ దిశలో చర్యలను అమలు చేస్తున్నదని మంత్రి తెలిపారు. వీరి సమస్యలను తెలుసుకుంటూ అవసరమైన వైద్య సదుపాయాలను అందిస్తూ మానసికంగా శారీరకంగా దృఢంగా ఉండేలా చూడవలసి ఉంటుందని మంత్రి అన్నారు. సీనియర్ పౌరులుగా పెన్షనర్లు తమ అనుభవాల ద్వారా సమాజంలో మార్పు తీసుకొని వచ్చే అంశంలో కీలకపాత్ర పోషించవచ్చునని మంత్రి పేర్కొన్నారు. ఉన్నదానితో సంతృప్తి పొందుతూ మానసికంకా దృఢంగా ఉండ గలిగేతే శారీరక దృఢత్వం కలుగుతుందని మన పూర్వీకులు చెప్పారని ఆయన అన్నారు. ఈ తత్వం వ్యాధినిరోధిక శక్తిని పెంపొందిస్తుంది మంత్రి వివరించారు. సానుకూల ఆలోచనలు ఒక మనిషి జీవితం సాఫీగా సాగేలా ఉపకరిస్తాయన్న బ్రహ్మకుమారీల సిద్ధాంతంతో మంత్రి పూర్తిగా ఏకీభవించారు. కోవిడ్-19 నేపథ్యంలో ప్రజల జీవనసరళిలో సమూల మార్పులు రావలసి ఉందని మంత్రి అన్నారు. ప్రతికూల ఆలోచనలకు ప్రతి ఒక్కరూ స్వస్తి చెప్పాలని మంత్రి కోరారు. భారతదేశంలో ప్రజలు ఎక్కువకాలం జీవిస్తున్నారని అయితే జీవితాన్ని సంవత్సరాలకు జోడించాలి గాని సంవత్సరాలను జీవితానికి జోడించరాదని మంత్రి అన్నారు.
కోవిడ్-19 సమయంలో సానుకూల ఆలోచనలతో ప్రతి ఒక్కరూ ఆత్మవిశ్వాసాన్ని పొందడానికి ప్రయత్నించాలని సిస్టర్ శివాని పిలుపు ఇచ్చారు. తమకు తాము శక్తిని పొందుతూ దివ్వెలా ఇతరులకు వెలుగు ఇవ్వాలని ఆమె అన్నారు. సంస్కారవంత జీవనం వల్ల తమ ఆలోచనలతోపాటూ కుటుంబసభ్యుల ఆలోచనలను మాత్రమే కాకుండా ఇతరుల ఆలోచనాదృక్పథంలో మార్పులు తీసుకునిరావచ్చునని ఆమె అన్నారు. పెన్షనర్లు సమాజానికి మార్గదర్శకులుగా ఉంటారని ఆమె అన్నారు.
పెన్షన్ మరియు పెన్షనర్ల సంక్షేమ శాఖ కార్యదర్శి శ్రీ క్షత్రపతి శివాజీ, సంయుక్త కార్యదర్శి శ్రీ సంజీవనరైన్ మాథుర్ ఇతర సీనియర్ అధికారులు, పెన్షనర్ల సంఘాల కార్యవర్గసభ్యులు కార్యక్రమానికి ఆన్ లైన్ లో హాజరయ్యారు.
కోవిడ్ సమయంలో పెన్షనర్లను మానసికంగా దృఢంగా ఉంచాలన్న లక్ష్యంతో పెన్షనర్ల సంక్షేమ శాఖ నిర్వహిస్తున్న కార్యక్రమాల్లో భాగంగా ఈ సదస్సును నిర్వహించారు. వీడియో కాన్ఫరెన్స్ ద్వారా వివిధ పెన్షనర్ల సంఘాల సహకారంతో పెన్షనర్ల కోసం యోగాతో పాటు మానసిక దృఢత్వాన్ని పెంపొందించే పలు కార్యక్రమాలను నిర్వహించారు.
మంత్రిమండలి
కార్మిక సంఘాల గుర్తింపు నకు సంబంధించి నియమాల రూపకల్పన కై కార్మిక సంఘాల చట్టం, 1926 లో సవరణ కు ఆమోదం తెలిపిన మంత్రివర్గం
కార్మిక సంఘాల గుర్తింపు నకు సంబంధించి నియమాల రూపకల్పన కై కార్మిక సంఘాల చట్టం, 1926 లో సవరణ లు చేయడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రిమండలి సమావేశం ఆమోదం తెలిపింది.
ప్రయోజనాలు:
ఈ ఆమోదం తో-
కేంద్ర మరియు రాష్ట్ర స్థాయి లలో కార్మిక సంఘాల గుర్తింపు నకు మార్గం సుగమం కాగలదు;
త్రైపాక్షిక సంఘాల లో శ్రామికుల కు వాస్తవ ప్రాతినిధ్యానికి బాట పడగలదు;
శ్రామిక ప్రతినిధులను ప్రభుత్వం తనకు తానుగా నామనిర్దేశం చేయడానికి అడ్డుపెట్టడం సాధ్యపడగలదు; ఇంకా,
వ్యాజ్యాలను మరియు పారిశ్రామిక అశాంతి ని కూడా తగ్గేందుకు ఆస్కారం ఉండగలదు.
శ్రామికుల ప్రతినిధులను త్రైపాక్షిక సంఘాల కు ప్రభుత్వం నామినేట్ చేసే ప్రక్రియ మరింత పారదర్శకం గా ప్రతిపాదిత బిల్లు మార్చివేయగలుగుతుంది. ఆ విధం గా గుర్తింపు ను పొందిన ట్రేడ్ యూనియన్ లు పారిశ్రామిక సామరస్యాన్ని పరిరక్షించడం లో జవాబుదారుగా ఉండగలవు. కేంద్ర/ రాష్ట్ర స్థాయి లలో కార్మిక సంఘాల గుర్తింపు వివిధ విభాగాలు ఆ తరహా అభ్యాసాన్ని మోసగించేందుకు వాడుకోవడాన్ని నిరోధించగలుగుతుంది. గుర్తింపు పొందినటువంటి కార్మిక సంఘాలకు కేంద్ర స్థాయిలోనో, రాష్ట్ర స్థాయి లోనో నిర్దిష్ట భూమిక లను కేటాయించే ఆస్కారం కూడా ఉంటుంది.
(
ప్రధాన మంత్రి కార్యాలయం
‘రాష్ట్రీయ బాల పురస్కార్, 2021’ గ్రహీతల తో మాట్లాడిన ప్రధాన మంత్రి
‘ప్రధాన మంత్రి రాష్ట్రీయ బాల పురస్కార్ ’ గ్రహీతల తో ప్రధాన మంత్రి శ్రీ నరేంద్ర మోదీ సోమవారం నాడు వీడియో కాన్ఫరెన్స్ మాధ్యమం ద్వారా మాట్లాడారు. ఈ సందర్భం లో మహిళలు & బాలల వికాసం శాఖ కేంద్ర మంత్రి శ్రీమతి స్మృతి జుబిన్ ఇరానీ కూడా హాజరయ్యారు.
ఈ సంవత్సరం పురస్కారాలను గ్రహీతలు కరోనా తాలూకు కష్టకాలం లో గెలుచుకొన్నందువల్ల ఈ పురస్కారాలు వారికి ప్రత్యకమైనవి అని ప్రధాన మంత్రి అన్నారు. పురస్కార స్వీకర్తల తో ప్రధాన మంత్రి ముచ్చటించిన క్రమం లో, ప్రధానం గా నడవడిక లో మార్పు ను ఉద్దేశించిన ‘స్వచ్ఛత అభియాన్’ వంటి ప్రచార ఉద్యమాల లో బాలల పాత్ర ఎంతైనా ఉందని ఆయన అంగీకరించారు. కరోనా కాలం లో చేతుల ను సబ్బుతో, నీళ్లతో శుభ్రం గా కడుక్కోవాలి అని చాటిచెప్పే ప్రచార కార్యక్రమాల లో బాలలు పాలుపంచుకొన్నప్పుడు, ఆ ప్రచార ఉద్యమాలు ప్రజల మనస్సుల లో నాటుకుపోయి సఫలత ను సాధించాయి అని ఆయన అన్నారు. ఈ సంవత్సరం లో పురస్కారాల ను ప్రదానం చేసిన రంగాల తాలూకు వైవిధ్యాన్ని సైతం ప్రధాన మంత్రి ప్రముఖం గా ప్రస్తావించారు.
ఒక చిన్న ఆలోచన కు సరైన పని తోడయితే ఫలితాలు ఆకర్షణీయం గా ఉంటాయి అని ప్రధాన మంత్రి అన్నారు. క్రియాశీలత పట్ల బాలలు నమ్మకాన్ని పెంచుకోవాలని, ఈ ఆలోచనల కు, కార్యాల కు మధ్య ఉన్న సంబంధం గొప్ప గొప్ప పనుల ను చేయడానికి ప్రజల కు ప్రేరణ ను అందిస్తాయని ఆయన చెప్పారు. సాధించిన విజయాల తోనే బాలలు సంతృప్తి పడిపోకూడదు, వారు వారి జీవితాల లో మరింత ఉత్తమమైన ఫలితాల కోసం కృషి చేస్తూనే ఉండాలి అని ప్రధాన మంత్రి సూచించారు.
బాలలు మూడు అంశాల కు, మూడు ప్రతిజ్ఞల కు వారి మనస్సు లో స్థానం ఇవ్వాలి అని ప్రధాన మంత్రి కోరారు. ఒకటో అంశం- నిలకడతనం తాలూకు ప్రతిజ్ఞ; చేసే పనుల లో వేగం ఎంత మాత్రం తగ్గకూడదు అని ఆయన సూచించారు. రెండో అంశం- దేశం కోసం ప్రతిజ్ఞ చేయడం.. మనం దేశం కోసం పనిచేస్తే, ప్రతి ఒక్క పని ని దేశం కోసం చేస్తున్నాము అని భావిస్తే, అప్పుడు ఆ పని వ్యక్తి కంటే గొప్పది అవుతుంది అని ఆయన చెప్పారు. మనం స్వాతంత్య్రం సంపాదించుకొని 75వ సంవత్సరం లోకి అడుగుపెడుతున్న సమయం లో దేశానికి మనం ఏం చేయగలం అన్నది ఆలోచించాలి అని బాలల ను ప్రధాన మంత్రి కోరారు. ఇక మూడో అంశానికి వస్తే, అది వినమ్రత తాలూకు ప్రతిజ్ఞ. ప్రతి ఒక్క సఫలత మనను మరింత అణకువ గా ఉండేటట్లు ఉత్తేజితం చేయాలి, మన వినమ్రత మన సాఫల్యాన్ని మనతో కలసి ఒక వేడుక గా జరుపుకొనేందుకు ఇతరులకు అవకాశాన్ని కల్పిస్తుంది అని ప్రధాన మంత్రి చెప్తూ, తన సంభాషణ ను ముగించారు.
నూతన ఆవిష్కరణ లు, విద్యా సంబంధిత కార్యసాధన లు, క్రీడ లు, కళ లు, సంస్కృతి, సామాజిక సేవ, సాహసం రంగాల లో అసాధారణమైన ఘన కార్యాల ను సాధించడం తో పాటు అరుదైన సామర్ధ్యాలను ప్రదర్శించిన బాలల కు ‘ప్రధాన మంత్రి రాష్ట్రీయ బాల పురస్కార్’ లో భాగం గా భారత ప్రభుత్వం బాలశక్తి పురస్కారాల ను ప్రదానం చేస్తూ వస్తోంది. ఈ సంవత్సరం బాల శక్తి పురస్కారాల కు చెందిన వివిధ కేటగిరీల లో దేశ వ్యాప్తం గా 32 మంది దరఖాస్తుదారుల ను ‘ప్రధాన మంత్రి రాష్ట్రీయ బాల పురస్కారాల -2021’ కు ఎంపిక చేయడం జరిగింది.
యువజన వ్యవహారాలు, క్రీడల మంత్రిత్వ శాఖ
యువజన వ్యవహారాల శాఖ ఆధ్వర్యంలో జీ20 కింద వై20 సమ్మిట్ 2023 ఆగస్టు 17 నుండి 20 వరకు జరిగే వారణాసి సమ్మిట్లో ప్రారంభమవుతుంది
జీ 20 అధ్యక్షత లో భాగంగా యూత్ 20 సమ్మిట్-2023 ఈ రోజు వారణాసిలో ప్రారంభమైంది.
శ్రీ పంకజ్ కుమార్ సింగ్, డైరెక్టర్  ,శ్రీ ఎస్. రాజలింగం, జిల్లా మేజిస్ట్రేట్, వారణాసి; వై20 చైర్ అన్మోల్ సోవిట్ ఆగస్ట్ 16న వారణాసిలో జరిగిన వై20 కర్టెన్ రైజర్ లో మీడియాను ఉద్దేశించి ప్రసంగించారు.
డైరెక్టర్  శ్రీ పంకజ్ కుమార్ సింగ్ మీడియాతో మాట్లాడుతూ, జీ 20 ప్రెసిడెన్సీ కింద, యువజన వ్యవహారాల శాఖ, యువజన వ్యవహారాలు మరియు క్రీడల మంత్రిత్వ శాఖ ఉత్తరప్రదేశ్లోని వారణాసిలో 2023 ఆగస్టు 17 నుండి 20 వరకు యూత్ 20 సమ్మిట్-2023ని నిర్వహిస్తున్నట్లు తెలిపారు.
వై20 సమ్మిట్లో ప్రముఖ నిపుణులు, నిర్ణయాధికారులు, జి20 దేశాలకు చెందిన జాతీయ మరియు అంతర్జాతీయ ప్రతినిధులు, నాలెడ్జ్ భాగస్వాములు , విద్యా భాగస్వాములు  పాల్గొంటారని ఆయన చెప్పారు.
వారణాసిలో జరిగే వై20 సమ్మిట్ జీ 20 దేశాలకు చెందిన లబ్దిదారులు చర్చలు జరిపి, ఖరారు చేసిన వై20 కమ్యూనిక్పై సంతకం చేస్తుంది, ఇది గత కొన్ని నెలలుగా జరిగిన చర్చల ఫలితాల ఆధారంగా రూపొందించబడుతుంది.
ఈ వై20 కమ్యూనిక్ ఐదు గుర్తించబడిన ఇతివృత్తాలపై ఉమ్మడి విధానం యొక్క సారాంశాన్ని ప్రతిబింబిస్తుందని మరియు అత్యున్నత స్థాయిలో విధాన నిర్ణయాలు తీసుకునే వారు యువత వాణిని వినేలా చూస్తారని ఆయన అన్నారు.
వై20 సమ్మిట్ లో కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ మరియు కేంద్ర యువజన వ్యవహారాలు మరియు క్రీడల సహాయ మంత్రి శ్రీ నిసిత్ ప్రమాణిక్ మరియు శ్రీ. యోగి ఆదిత్యనాథ్, ఉత్తరప్రదేశ్ ముఖ్యమంత్రి పాల్గొంటారు.
జీ 20 దేశాలు, అతిథి దేశాలు మరియు అంతర్జాతీయ సంస్థల నుండి దాదాపు 150 మంది ప్రతినిధులు వై20 యొక్క ఐదు గుర్తించబడిన థీమ్ల గురించి చర్చించనున్నారు. పరిశ్రమ 4.0, ఆవిష్కరణ మరియు 21వ శతాబ్దపు నైపుణ్యాలు, శాంతి నిర్మాణం మరియు సయోధ్య: యుద్ధం లేని యుగం, వాతావరణ మార్పులు మరియు విపత్తు రిస్క్ తగ్గింపు: సుస్థిరతని జీవిత శైలి గా మార్చడం, భాగస్వామ్య భవిష్యత్తు: ప్రజాస్వామ్యం మరియు పాలనలో యువత, ఆరోగ్యం, శ్రేయస్సు మరియు క్రీడలు: యువత కోసం ఎజెండా థీమ్ల పై చర్చించనున్నారు.
గౌహతిలో వై20 సమ్మిట్ ప్రారంభ సమావేశం, ప్రముఖ విద్యా సంస్థలలో నిర్వహించిన 14 యూత్-20 సంప్రదింపులు, లేహ్, లడఖ్లో ప్రీ సమ్మిట్, బ్రెయిన్స్టామింగ్ సెషన్లు, వై20 చౌపల్స్ మరియు దేశవ్యాప్తంగా నిర్వహించిన వివిధ జన్ భగీదారి ఈవెంట్ల ముగింపు కార్యక్రమం ఈ ప్రధాన వై20 సమ్మిట్. ఈ సమ్మిట్ ఇతర వాటాదారులతో సహకారం మరియు నెట్వర్కింగ్ కోసం అవకాశాలను అందించడం, యువకుల అభివృద్ధికి దోహదపడటం మరియు ప్రపంచ వేదికపై యూత్ ఎజెండాను చర్చించడం లక్ష్యంగా పెట్టుకుంది. యూత్20 అనేది జీ 20 యొక్క అధికారిక ఎంగేజ్మెంట్ గ్రూప్లలో ఒకటి. యూత్20  ఎంగేజ్మెంట్ గ్రూప్, మెరుగైన భవిత కోసం ఆలోచనలపై దేశంలోని యువతను సంప్రదించడానికి మరియు ప్రణాళిక అమలు కోసం ఒక ఎజెండాను రూపొందించడానికి, భారతదేశవ్యాప్తంగా చర్చలు మరియు సంప్రదింపులను నిర్వహించింది. జీ20 ప్రాధాన్యతలపై యువత తమ దృక్కోణాలు మరియు ఆలోచనలను వ్యక్తీకరించడానికి వై20 ఒక వేదికగా నిరూపించబడింది.
ప్రధాన మంత్రి కార్యాలయం
విశు సందర్భం లో శుభాకాంక్షలు తెలిపిన ప్రధాన మంత్రి
విశు పర్వదినం సందర్భం లో ప్రపంచవ్యాప్తంగా ఉన్న మలయాళీల కు, కేరళ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ఒక ట్వీట్ లో ప్రధాన మంత్రి ‘‘కేరళ నివాసుల కు నా విశు అభివందనం. ఈ పావనమైన సందర్భం లో, నేను ప్రపంచం అంతటా విస్తరించి ఉన్న మలయాళీల కు కూడాను నా శుభాకాంక్షల ను వ్యక్తం చేస్తున్నాను. కొత్త సంవత్సరం మీకందరికీ ఆరోగ్యాన్ని, సంతోషాన్ని తీసుకురావాలని నేను కోరుకొంటున్నాను ’’ అని పేర్కొన్నారు.
గనుల మంత్రిత్వ శాఖ
ఆజాదీకా అమృత్ మహోత్సవ్ ఐకానిక్ వారోత్సవాలను దేశభక్తీయుత ఉత్సాహంతో నిర్వహిస్తున్న జియోలాజికల్ సర్వే ఆఫ్ ఇండియా
ఆజాదీ కా అమృత్ మహోత్సవ్  సందర్భంగా జియోలాజికల్సర్వే ఆఫ్ ఇండియా  , కోల్ కతాలోని తన కేంద్ర కార్యాలయంతో పాటు దేశవ్యాప్తంగా గల 32 జిఎస్ఐ కార్యాలయాలలో అత్యంత ఉత్సాహంతో కార్యక్రమాలను నిర్వహించింది. ఆజాదికా అమృత్ మహోత్సవ్ ఐకానిక్ వారోత్సవాలలో భాగంగా 2022 జూలై 11న మొదలు పెట్టి ఈ ఐకానిక్ వారోత్సవాలను కేంద్ర గనుల శాఖ నిర్వహిస్తోంది. ఈ ఉత్సవాలు ఈనెల 17 వరకు జరుగుతాయి. ఐకానిక్ వారోత్సవాలను దేశవ్యాప్తంగా మంత్రిత్వశాఖ కిందగల అన్ని విభాగాలు, సంస్థలు నిర్వహిస్తున్నాయి.
ఇందుకు సంబంధించిన ప్రధాన కార్యక్రమాన్ని కోల్కతాలో గల జిఎస్ ఐ కేంద్ర కార్యాలయ ప్రాంగణంలో ఏర్పాటు చేశారు. రోజంతా జరిగిన ఈ కార్యక్రమం, ఇండియన్ మ్యూజియం అసుతోష్ శతజయంతి హాల్లో ఎగ్జిబిషన్ ప్రారంభంతో మొదలైంది. ఆరు బయలు ప్రాంగణంలో 75 బలూన్లు ఎగురవేయడం, పాట్ గ్యాలరీ ప్రారంభం, మొక్కలు నాటే కార్యక్రమాన్ని జిఎస్.ఐ డైరక్టర్ జనరల్ డాక్టర్ ఎస్ .రాజు చేపట్టడం ముఖ్యమైన విశేషాలుగా చెప్పుకోవచ్చు.
డాక్టర్ బి.ఆర్ అంబేడ్కర్ ఆడిటోరియంలో డైరక్టర్ జనరల్, డాక్టర్ ఎస్.రాజు జ్యోతి వెలిగించి కార్యక్రమాలను ప్రారంభించారు. ఈ సందర్భంగా అతిథులను ఆహ్వానించి , వందేమాతరం గీతాన్ని ఆలపించారు. ఇండియాకు సంబంధించి యాక్టివ్ ఫాల్ట్ కాంపెండియం, రికార్డ్స్ ఆఫ్ జిఎస్ ఐ, వాల్యూం 155 పార్ట్ 2, ఇండియన్ జర్నల్ ఆఫ్ జియో సైన్సెస్ వాల్యూం 76, నెంబర్ 1, మరో రెండు ఆన్ లైన్ ఈ పబ్లికేషన్లను , ఇండియన్ ఆప్ షోర్ సబ్ మెరైన్ ఫీచర్లపై అట్లాస్, జియోటూరిజం మ్యాప్ ఆఫ్ ఇండియా, లను డైరక్టర్ జనరల్ ఈ సందర్భంగా విడుదల చేశారు. ఈ కార్యక్రమంలో జిఎస్ ఐ కి చెందిన రిటైర్డ్ అధికారులను డి.జి సత్కరించారు.
కార్యక్రమానికి హాజరైన వారినుద్దేశించి మాట్లాడుతూ డైరక్టర్ జనరల్ డాక్టర్ ఎస్ .రాజు, జాతీయ, అంతర్జాతీయ సామాజిక, ఆర్ధిక పరిస్థితులలో చోటుచేసుకుంటున్న మార్పుల నేపథ్యంలో జిఎస్ఐ దార్శనికత, లక్ష్యం, వ్యూహ ప్రాధాన్యత గురించి వివరించారు. జిఎస్ఐ భవిష్యత్ కార్యకలాపాలను ఆయన వివరిస్తూ, ప్రత్యేకంగా ఖనిజాల అనవేషణలో, ప్రజాహిత భూగర్భశాస్త్రంలో,రానున్న సంవత్సరాలలో జిఎస్ ఐని భవిష్యత్కు సన్నద్ధం చేయడం గురించి ఆయన ప్రస్తావించారు. భారతదేశాన్ని ఆత్మనిర్భర్ చేసేందుకు జిఎస్ ఐ చేపడుతున్న వ్యూహాత్మక కీలక ఖనిజ అన్వేషణ గురించి ఆయన ప్రస్తావించారు.
అశుతోష్ శతజయంతి హాల్లో ఏర్పాటు చేసిన ఎగ్జిబిషన్ లో వివిధ రకాల రాళ్లు, ఖనిజాలు, గనులలో లభించిన ముడి ఖనిజాలు, వివిధ శిలాజాలు ప్రదర్శించి వాటి ప్రాధాన్యతను సందర్శకులు, అతిథులు, ప్రముఖులకు వివరించారు. గత 75 సంవత్సరాలలో జిఎస్ఐ కార్యకలాపాలు, సాధించిన విజయాలను బ్యానర్లు, పోస్టర్లు, డిజిటల్ డిస్ప్లే ల ద్వారా ప్రదర్శించారు. భారత స్వాతంత్రంపై న, జిఎస్ ఐ సాధించిన చెప్పుకోదగిన విజయాలపైన విద్యార్థులకు, ఉద్యోగులకు క్విజ్ పోటీని ఏర్పాటు చేశారు. వివిధ సాంస్కృతిక బృందాలు భారత స్వాంతత్ర సమర ఘట్టాలు, మహిళా సాధికారతపై కార్యక్రమాలు ప్రదర్శించారు. వీటిని అందరూ అభినందించారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
‘లక్ష్య జీరో డంప్సైట్’: మహారాష్ట్రకు చెందిన ₹433.74 కోట్ల లెగసీ వేస్ట్ రెమెడియేషన్ ప్రతిపాదనను భారత ప్రభుత్వం ఆమోదించింది
గ్రేటర్ ముంబై సుమారు 355 ఎకరాల విలువైన భూమిని తిరిగి స్వాధీనం చేసుకోవడం ద్వారా దాని పరిస్థితిని మార్చడానికి 2.6 కోట్ల ఎంటీల లెగసీ వ్యర్థాలను సరిచేయాలని లక్ష్యంగా పెట్టుకుంది.
స్వచ్ఛ భారత్ మిషన్ పాన్-ఇండియా చొరవలో భాగంగా చేపట్టిన పరిశుభ్రత మరియు పారిశుద్ధ్య సమస్యలను పరిష్కరించిన విధానం విస్తృతంగా ప్రశంసించబడింది. గౌరవనీయులైన ప్రధాన మంత్రి శ్రీ నరేంద్ర మోదీ అక్టోబర్ 2021న ప్రారంభించిన తర్వాత స్వచ్చ భారత్ మిషన్- అర్బన్ 2.0 మారుతున్న ప్రవర్తనల పరంగా ఒక నమూనా మార్పును తీసుకొచ్చింది.
డంప్సైట్ల వద్ద భారీ చెత్త కుప్పల ఏర్పాటుకు దారితీసిన చెత్త మరియు డ్రెగ్లను నిర్మూలించడానికి చేపట్టిన కార్యక్రమాల్లో 'లక్ష్య జీరో డంప్సైట్' లక్ష్యం ఒకటి. మిషన్ వ్యవధిలో సాధించడానికి ఎస్బిఎం-యు2.0 కృషి చేస్తుంది. వ్యర్థాల నివారణ ద్వారా దేశాన్ని చెత్త రహితంగా ఉండాలనే మిషన్ కలలను ఇది చేరువ చేస్తుంది. అలాగే వనరుల పునరుద్ధరణ మరియు వృత్తాకార ఆర్థిక వ్యవస్థ యొక్క సూత్రాలను మరింత ముందుకు తీసుకువెళుతుంది.
చెత్త డంప్సైట్లు చాలా నగరాలకు పెద్ద సమస్యగా మారాయి. మహారాష్ట్రలోని గ్రేటర్ ముంబై రాష్ట్రంలో అత్యధిక మొత్తంలో వ్యర్థాలను కలిగి ఉంది. ఇది సుమారు 355 ఎకరాల విలువైన భూమిని తిరిగి స్వాధీనం చేసుకోవడం ద్వారా దాని పట్టణ రూపురేఖలను మార్చడానికి 2.6 కోట్ల ఎంటీ లెగసీ వ్యర్థాలను సరిచేయాలని లక్ష్యంగా పెట్టుకుంది. థానే మునిసిపల్ కార్పొరేషన్ నగరంలోని డంప్సైట్లో పడి ఉన్న 8.3 లక్షల ఎంటీ వ్యర్థాలను సరిచేయడానికి సిద్ధంగా ఉంది. అలాగే మీరా-భయందర్ సుమారు 9 లక్షల ఎంటీల వ్యర్థాలను తొలగించాలని యోచిస్తోంది. తద్వారా సరైన వినియోగం కోసం పెద్ద మొత్తంలో భూమిని తిరిగి పొందుతుంది. ఈ వ్యర్థాల సమస్యలను పరిష్కరించేందుకు మహారాష్ట్రకు చెందిన 28 యూఎల్బిలు డంప్సైట్ల నివారణ కోసం కేంద్ర ప్రభుత్వానికి కార్యాచరణ ప్రణాళికలను సమర్పించాయి.
సాలిడ్ వేస్ట్ మేనేజ్మెంట్ను సమర్థవంతంగా నిర్వహించడంలో మహారాష్ట్రకు మద్దతుగా గృహనిర్మాణ మరియు పట్టణ వ్యవహారాల మంత్రిత్వ శాఖ 3.7 కోట్ల ఎంటీ వ్యర్థాలను పరిష్కరించడానికి 28 యూఎల్బిలకు ₹433.72 కోట్లను ఆమోదించింది. విభిన్న మరియు భారీ జనాభాను కలిగి ఉన్న వివిధ రకాల యూఎల్బీలతో ప్రాజెక్ట్ సుమారు 1532 ఎకరాల భూమిలో పర్యావరణ సమతుల్యతను నిర్ధారిస్తుంది.
దేశంలోని రాష్ట్రాలు మరియు నగరాలు ప్రమాదకర లెగసీ డంప్సైట్లను తొలగించాల్సిన అవసరాన్ని గుర్తించాయి. చెత్త రహిత నగరాల విజన్ను బలోపేతం చేస్తూ వివిధ నగరాలు కేంద్ర ప్రభుత్వం నుండి సహాయం కోరుతూ ముందుకు వచ్చాయి. దీనిని పరిగణనలోకి తీసుకున్న కేంద్ర ప్రభుత్వం ఆంధ్రప్రదేశ్, తెలంగాణ, రాజస్థాన్, ఒడిశా, తమిళనాడు, ఢిల్లీ మొదలైన రాష్ట్రాల్లోని దాదాపు 500 నగరాల ప్రతిపాదనను వ్యర్థాల నివారణ కోసం ఆమోదించింది.
ఈ వ్యర్థాల నివారణ ద్వారా ప్రస్తుతం దశాబ్దాల నాటి వ్యర్థాల కింద పూడ్చిపెట్టిన ప్రాంత లభ్యతను సులభతరం చేస్తుంది. స్వచ్ఛ్ భారత్ మిషన్ 'చెత్త రహిత నగరాలు' శాస్త్రీయ వ్యర్థాల ప్రాసెసింగ్ మరియు వ్యర్థాల నుండి వృత్తాకార ఆర్థిక వ్యవస్థను నిర్ధారించడానికి స్థిరమైన వ్యర్థ పదార్థాల నిర్వహణ వ్యవస్థల రూపకల్పనపై నిరంతరం కృషి చేస్తోంది.
రెగ్యులర్ అప్డేట్ల కోసం దయచేసి స్వచ్ఛ భారత్ మిషన్ అధికారిక వెబ్సైట్ మరియు సోషల్ మీడియా ప్రాపర్టీలను అనుసరించండి:
Facebook:Swachh Bharat Mission - Urban | Twitter: @SwachhBharatGov|
YouTube: Swachh Bharat Mission-Urban | Instagram:sbm_urban